Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10, 105/10, 90/11, 16/12, 86/12, 94/13, 152/14 , 7/17 i 68/18) EKONOMSKA ŠKOLA VELIKA GORICA, Velika Gorica, Ul. kralja Stjepana Tomaševića 21 raspisuje

N A T J E Č A J

za popunu radnog mjesta

1. NASTAVNIK/CA ENGLESKOG JEZIKA - 1 izvršitelj/ica na neodređeno nepuno radno vrijeme (4 sata nastave tjedno)
2. NASTAVNIK/CA ENGLESKOG JEZIKA – 1 izvršitelj/ica na određeno (zamjena), puno radno vrijeme

Kandidati koji se prijavljuju na natječaj, uz opće uvjete za zasnivanje radnog odnosa, trebaju ispunjavati i posebne uvjete sukladno čl. 105. i čl. 106. Zakona o odgoju i obrazovanju u osnovnoj i srednjoj školi i Pravilnika o stručnoj spremi i pedagoško psihološkom obrazovanju nastavnika u srednjem školstvu, te nastavnim planovima i programaima odgovarajućeg nastavnog područja.

* znanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,
* osobe koje se zapošljavaju u školskoj ustanovi ne smiju biti pravomoćno osuđivane za kaznena djela za koja se goni po službenoj dužnosti odnosno kaznena djela, navedena u članku 106. Zakona o odgoju i obrazovanju u osnovnoj i srednjoj školi, niti to mogu biti osobe protiv kojih se se vodi kazneni postupak za neko od kaznenih djela propisana člankom 106. Zakona o odgoju i obrazovanju u osnovnoj i srednjoj školi,
* poslove nastavnika predmetne nastave u srednjoj školi može obavljati osoba koja je završila diplomski sveučilišni studij odgovarajuće vrste ili diplomski specijalistički stručni studij odgovarajuće vrste i ima potrebne pedagoške kompetencije.

Odgovarajućom stručnom spremom smatra se za NASTAVNIKA/CU ENGLESKOG JEZIKA (pod 1. i 2.): prof. engleskog jezika i književnosti, mag. edukacije engleskog jezika i književnosti, dipl. anglist.

Uz vlastoručno potpisanu prijavu potrebno je priložiti: životopis, dokaz o vrsti i stupnju stručne spreme (diploma, potvrda o pedagoškim kompetencijama), domovnicu, potvrdu odnosno elektronski zapis o radnopravnom statusu – HZMO-a, uvjerenje da nije pod istragom i da se protiv osobe ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi (ne stariji od 30 dana).

Kandidati koji imaju pravo prednosti pri zapošljavanju prema posebnom zakonu, dužni su uz prijavu pozvati se na to pravo i priložiti sve propisane dokaze o statusu/pravu na koje se pozivaju.

Kandidati koji se pozivaju na pravo prednosti pri zapošljavanju u skladu s člankom 102. stavak 1. - 3. Zakona o hrvatskim braniteljima iz domovinskog rata i članovima njihovih obitelji (N.N. 121/17) uz prijavu na natječaj dužni su osim dokaza o ispunjavanju traženih uvjeta, dostaviti i dokaze iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji (N.N. 121/17). Poveznica na internetsku stranicu Ministarstva: https://branitelji.gov.hr/zaposljavanje-843/843, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici: <https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>.

Sukladno odredbama Opće uredbe o zaštiti podataka broj 2016/679 i Zakona o provedbi Opće uredbe o zaštiti podataka (NN 42/18) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Kandidati potrebne dokumente dostavljaju u neovjerenim preslikama, a nakon odabira kandidata, a prije potpisivanja ugovora o radu, odabrani kandidat će dostaviti originale dokumenata ili ovjerene preslike.

Prijave s dokazima o ispunjavanju uvjeta dostaviti neposredno ili poštom u roku od **osam (8)** **dana** od dana objave natječaja na adresu škole: **EKONOMSKA ŠKOLA VELIKA GORICA, 10410 Velika Gorica, Ul. kralja Stjepana Tomaševića 21,** s naznakom **„prijava na natječaj“.**

Natječajna dokumentacija neće se vraćati kandidatima.

Nepotpune i /ili nepravovremene prijave neće se razmatrati.

Prilikom zapošljavanja oba spola su u ravnopravnom položaju.

O rezultatima natječaja svi kandidati će biti obaviješteni na jednak način pod jednakim uvjetima odnosno putem obavijesti na web stranici Škole.

KLASA: 112-01/18-01/01 Ravnateljica

URBROJ: 238-31-57-18-05-

Datum objave natječaja: 7. rujna 2018.

Vesna Brkljačić, prof.